УПРАЖНЕНИЯ ЗА ПРАВИЛНА АРТИКУЛАЦИЯ В ЧАСОВЕТЕ ПО АКТЬОРСКО МАЙСТОРСТВО С РЪКОВОДИТЕЛ АТАНАСИЯ ПЕТРОВА

УВАЖАЕМИ РОДИТЕЛИ, ТОЗИ МАТЕРИАЛ Е ПОДХОДЯЩ ЗА ДЕЦА И УЧЕНИЦИ ОТ ДЕТСКА ГРАДИНА 4 ГРУПА ДО 18 ГОДИШНИ УЧЕНИЦИ.

ТОЙ ЩЕ ДОПРИНЕСЕ ЗА УСЪВЪРШЕНСТВАНЕТО НА ГОВОРА НА УЧЕНИКА, ЧРЕЗ ТЕХНИКА НА ГОВОРА И СЦЕНИЧНА РЕЧ СЕ ОБОГАТЯВАТ УМЕНИЯТА НА УЧЕНИКА ПО АКТЬОРСКО МАЙСТОРСТВО И ЩЕ ПРИДОБИЯТ ПРАВИЛЕН ИЗКАЗ ПО РАЗЛИЧНИ РАЗКАЗВАТЕЛНИ ПРЕДМЕТИ В УЧИЛИЩЕ. В НАЧАЛОТО НА ВСЕКИ ЧАС ЗАПОЧВАМЕ С УПРАЖНЕНИЯ С ТРУДНИ СРИЧКИ, СЛОВОСЪЧЕТАНИЯ, СКОРОПОГОВОРКИ, КОИТО СПОМАГАТ ЗА ПРАВИЛНО И ОТЧЕТЛИВО ПРЕДСТАВЯНЕ НА ТЕКСТОВЕ. РАЗРАБОТВАНЕ НА АРТИКУЛАЦИОННИЯ АПАРАТ.

Вдишва се дълбоко преди всеки ред и с издишването се изговаря:

1. ДНИ , ДНЕ, ДНА, ДНО, ДНУ
2. БВИДНИ, БВЕДНЕ, БВАДНО, БВУДНО
3. ИИСТ, ЕЕСТ, ААСТ, ООСТ, УУСТ

Упражненията могат да бъдат различни според затрудненията, които среща ученикът при звукопроизношение на струпани съгласни.

Що е скоропоговорка? Скоропоговорката представлява израз труден за учленяване, особено когато се изговаря бързо. Често в скоропоговорките има рима или алитерация.

Ето и няколко за упражнение:

1.ПЕТЪР ПЛЕТ ПЛЕТЕ, ПРЕЗ ТРИ ПРЪТА ПРЕПЛИТА, ПАДНА ПЕТРЕ ПЛЕТА, ПОДПРИ ПЕТРЕ ПЛЕТА.

2.ЗДРАВКО ЗДРАВЕЦ БЕРЕ. БЕРИ,ЗДРАВКО,ЗДРАВЕЦ! ЗДРАВ ДА СИ МИ, ЗДРАВКО!

3.КРАЛ КАРЛ И КРАЛИЦА КЛАРА КРАЛИ КЛАРИНЕТИ.

Упражнения за раздвижване на мекото небце:

1. Прозявка
2. Кукувица: ку-ку, ку-ку
3. Гугутка: гу-гуууу-гу, гу-гуууу-гу

Артикулационни игри:

Игра „ВЛАК“

Влакът потегля леко. Моля произнесете:

Тук-тук-тук-тук-тук-тук....

Влакът набира скорост:

Тукутук-тук-тук, тукутук-тук-тук..

Набира още по-голяма скорост:

Такатак-чик-чик, такатак-чик-чик....

И още по-голяма:

Туката-чик, туката-чик...